Viborger Samler, 1842-07-11
Udenlandske Efterretninger. Storbritannien og Jrland. Sin, i denne Tidendes sidste Numer omtalte, Motion motiverede Wallace ved en saameget som muligt af authentiske officielle og private Kilder øst Skildring af den herskende Elendighed, nærmest forsaavidt Skotland kommer i Betragtning Her frembyder nærmest Glasgow, Skotlands store Handelsmetropol, et sørgeligt Syn paa Forarmelse. Siden den 11te Juni ere 12000 Arbeidere i denne Stad brødløse og trængende til Understøttelse, hvorhos der endnu maa tages i Betragtning, at saare mange Brødløse endnu søge at friste Livet ved Salg eller Pantsættelse af Mobilier og Klædningsstykker. Arbeidslønnen falder bestandigt, og Fabricanterne see sig nødsagede til endnu mere at formindske Antallet af deres Arbeidere. Den kummerlige Levemaade, de endnu sysselsatte Arbeidere maae finde sig i, gjør dem efterhaanden legemlig uduelige til det af dem fordrede Arbeide. Tusinder af de Arbeidsløse har man søgt at beskæftige i Steenbrudene og paa andre Maader, for at de i det mindste kunne fortjene det Allernødvendigste til Livets Ophold, dagligen uddeles 4000 Portioner Mad, og desuagtet gaae Hundreder hellere Huugersdøden imøde, end de ville slutte sig til Madkrukkeeller Madskaale Processionen. Tillige klages der fra Glasgow over, at Auctoriteterne sammesteds søge ei alene at undvige enhver grundig Undersøgelse af den herskende Elendighed, men endog at lægge Hindringer i Veien for at lade den i sin fulde Udstrækning komme til Regjeringens Kundskab. Og denne bemærkning rammede, efter WallacesErklæring, ei alene Staden Glasgows Auctoriteter, men tildeels alle Auctoriteter i Manufacturdistricterne. Om muligt, er den i Staden Paisley i samfulde 10 Maaneder stedfundne Elendighed endnu større, i denne Stad, hvori isærdeleshed Schawlfabricationen blomstrede, have alle Schawlfabrikanter maattet standse med Arbeidet. Lignende berettes fra Grenock, paa hvis Værfter der endnu for kort Tid siden bleve byggede 6 store, til Tjenesten paa Atlanterhavet bestemte Dampskibe. Nu ere mange Arbeidere udvandrede; 1100 af disse erholde offentlig Understøttelse, og de endnu Sysselsatte kunne til deres egen og Families Underholdning i Gjennemsnit kun gjøre Regning paa 1 Shill. (omtrent en Sølvrigsort) Fortjeneste om Dagen. – J Slutningen af sin Tale fremlagde Wallace, der repræsenterer en skotsk Valgplads, en Liste paa de meest betrængte saavel skotske som engelske Stæder tilligemed en kort Antydning om Nødens Omsiggriben og Størrelse. Paa denne Liste anføres: Manchester; Huddersfield, hvor de to tredie Deele af Befolkningen ere uden Arbeide; Stroud; Longton, hvor Jndenrigsministeren har sit Landsæde; Prescott; Wallsall; Jlkeston, hvor Fattigskatten er stegen til det firedobbelte Beløb; Darlaston; Newcastle upon Tyne, hvor 12000 Arbeidere, ere brødløse; Barnoldswick; Birmingham, hvor 20000 Arbeidere mangle Arbeide; Mansfield; Potteries; Snares brook, Holmfirth i Yorkshire, Nottingham, hvor Fattig afgiften er fordobblet for de 8000 Brødløses Skyld; Sheffield, hvor Alt er bankerot; Dudley, i hvis District, der findes 15000 brødløse Arbeidere; Todmorden, hvis Fattigstat er stegen til det Firedobbelte; Beaminster, hvor Arbeidslønnen udredes af Fattigskatten, Burnley, hvis Fattigregister tæller 12000 Arbeidere, og hvor Fattigskatten udredes med det tredobbelte Beløb; Haslingden, hvor der hverken er at faae Arbeide eller Kjød, hvor Søndagsforsamlinger holdes, og hvor der i en Forsamling af 26000 Mennesker toges den Beslutning at skaffe sig selv Hjælp førend Vinteren indtraadte; Stockport, hvor Antallet af de Fattige er steget til 15000; Westbury, hvor 354 Væverstole staae ledige og kun 32 have Arbeide; Carlisle, hvor Fjerdedelen af Befolkningen er trængende; Edinburgh, hvor 3000 ere givne til Priis for Hungeren, og mange flere Stæder, iblandt hvilke foruden de allerede nævnte: Liverpool, Leith, Hull, Bristol, Perth og Aberdeen. Disse Stæder", sagde Wallace, repræsentere alle Landets Jnteresser, nemlig Handelens, Jndustriens, Skibsfartens Jnteresser. De repræsentere Handelen med Jern- og Staalvarer; Rhederiet, Skibsbyggeriet, Kulhandelen. – J hele Landet er Handelen enten tilintetgjort eller i Forfald; Capitalerne svinde; Brødløsheden tiltager; Utilfredsheden voxer; Elendigheden griber og sig og Fare for hele den engelske Stat er ligeledes i Tiltagende. Det skulde glæde mig, dersom Regjeringen kunde gjendrive mine Paastande. Men Landet er nu kommet i den Forfatning, som mange vise Mænd for længst have forudseet og forudsagt, endskjøndt de ikke have angivet Tidspunctet for en saadan Katastrophes Jndtrædelse. Men ganske utvivlsomt er nu hiint Tidspunct kommet, da Bladet maa vende sig; – med mindre man skulde see sig istand til at udfinde virksomme Afhjælpningsmidler, Kongen af Hanover er med Suite afreist til Ems Fra Posen meldes under 28de Juni, at der for nogen Tid siden var indløben til Cabinettet i Berlin en anonom SkriAvelse fra Storhertugdømmet, i hvilken Forfatteren, der beraaber sig paa sine hemmelige Forbindelser i Rusland, hvor Fare truede Keiserens Person, fraraadede den preussiske KongeReisen til St. Petersburg. Forfatteren, en forhenværende polsk Militair, har nu navngivet sig. Det Hele er en Mystification.